Musiek Bediening - Doxa Deo | Tuinroete Mosselbaai-Vida Nova
As musikante is ons almal besig om te ontwikkel en ons glo dat dit ons verantwoordelikheid is om ons musikale gawes te groei. Alfredo Januarie, ons musikale direkteur, stap 'n onwikkelingspad saam met elke musikant.
Ons sangers speel 'n groot rol om vir die gemeente 'n platvorm te skep waarin aanbidding kan plaasvind en daarom is daar 'n groot verantwoordelikheid om ook te ontwikkel. Al ons sangers oefen weekliks saam vanaf 18:00 tot 18:30.
Net soos ons aanbiddingspan, berei ons tegniese span ook weekliks voor om die gemeente te lei in aanbidding. Of dit nou goeie multimedia is wat jou help met aanbidding, of miskien goeie klank, of selfs ons beligtingspan wat hard werk om die regte atmosfeer te skep, is hier baie plek vir jou om deel te raak.
Daar is baie verskillende mense wat op 'n Sondag hard werk om 'n atmosfeer te skep waarin aanbidding makliker is. Ons is 'n gemeente wat bevoorreg is om goeie musikante, sangers en klank-, data- en beligtingsoperateurs te hê, wie verstaan dat ons nie net hier is om ons eie gawes te vier nie, maar om te gee.